**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2004 ԹՎԱԿԱՆԻ ՀՈՒԼԻՍԻ 29-Ի N1164-Ն ՈՐՈՇՄԱՆ ՄԵՋ ՓՈՓՈԽՈւԹՅՈւՆՆԵՐ ԿԱՏԱՐԵԼՈւ ՄԱՍԻՆ ՆԱԽԱԳԾԻ**

1. **Իրավական ակտի ընդունման անհրաժեշտությունը.**

Նախագծի ընդունման անհրաժեշտությունը պայմանավորված է «Շահումով խաղերի, ինտերնետ շահումով խաղերի և խաղատների մասին» Հայաստանի Հանրապետության օրենքում փոփոխություններ և լրացում կատարելու մասին» NՀՕ-310-Ն օրենքի ընդունմամբ:

**2. Ընթացիկ իրավիճակը և խնդիրները.**

«Շահումով խաղերի, ինտերնետ շահումով խաղերի և խաղատների մասին» ՀՀ օրենքում կատարված փոփոխությունների համաձայն՝ շահումով խաղերի, ինտերնետ շահումով խաղերի և խաղատների գործունեության նկատմամբ վերահսկող մարմին է հանդիսանում պետական եկամուտների կոմիտեն: Մինչդեռ, Հայաստանի Հանրապետության կառավարության 29.07.2004թ. N1164-Ն որոշմամբ սահմանված հաշվետվությունները պետական եկամուտների կոմիտե ներակայացնելու ընթացակարգը սահմանված չէ:

**3. Կարգավորման նպատակը և բնույթը.**

Նախագծի նպատակն է Հայաստանի Հանրապետության կառավարության 29.07.2004թ. N1164-Ն որոշումը համապատասխանեցնել «Շահումով խաղերի, ինտերնետ շահումով խաղերի և խաղատների մասին» ՀՀ օրենքի պահանջներին:

**4. Նախագծի մշակման գործընթացում ներգրավված ինստիտուտները և անձինք.**

Նախագիծը մշակվել է Հայաստանի Հանրապետության պետական եկամուտների կոմիտեի կողմից:

**5. Ակնկալվող արդյունքը.**

Նախագծի ընդունման արդյունքում ակնկալվում է Հայաստանի Հանրապետության կառավարության 29.07.2004թ. N1164-Ն որոշումը համապատասխանեցնել «Շահումով խաղերի, ինտերնետ շահումով խաղերի և խաղատների մասին» ՀՀ օրենքի պահանջներին: